Alexander Wurz

Alexander Wurz (født 15. februar 1974 i Waidhofen an der Thaya, Østerrike) er en tidligere Formel 1-fører. Han er i dag testfører for Honda Racing F1. Han er sønn av Franz Wurz som ble europamester i rallycross tre ganger.

Wurz startet karrieren med gokart og gikk gradene opp gjennom de ulike motorsportseriene. Blant annet vant han i 1996 24-timersløpet på Le Mans og ble med det den til da yngste føreren til å vinne dette løpet. Året etter fikk han sin debut i Formel 1 i en Benetton under Canadas Grand Prix, etter at landsmannen Gerhard Berger måtte stå over løpet på grunn av sykdom. Denne sesongen kjørte han tre løp og fikk med seg en tredjeplass.

Fra 1998 til 2000 var han sammen med Giancarlo Fisichella fast i Benetton stallen, men de store resultatene uteble. Foran 2001-sesongen signerte han som testfører for McLaren. Han holdt seg i McLaren ut 2005-sesongen, men kjørte bare et løp på denne tiden og endte da på en tredjeplass. Før 2006-sesongen gikk han til Williams F1, igjen som testfører. Wurz ble imidlertid forfremmet til fører foran 2007-sesongen og klarte da en tredjeplass i Canada.  Mot slutten av sesongen annonserte han at han la opp som Formel 1-fører, men han signerte likevel for Honda foran 2008-sesongen, igjen som testfører.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellen:
  - Brøt løpet, men ble klassifisert ettersom han hadde fullført over 90% av løpsdistansen.
  - Fra  til : Testfører for McLaren, men deltok ikke på løpshelger.

Referanser

Eksterne lenker 
 
 

Østerrikske Formel 1-førere
Førere i 24-timersløpet på Le Mans
Personer fra Bezirk Waidhofen an der Thaya
Fødsler i 1974